For en uge siden var det de voksne, men lørdag aften er det børnenes tur. I aften kulminerer en af årets største fester for landets børnefamilier, når ti MGP-finalister indtager scenen i Gigantium. Her vil der blive heppet, danset og sunget fra klokken 20, når dette års værter Mette Lindberg og Kristian Gintberg byder op til MGP-fest. Over hele landet er der i løbet af året blevet komponeret, spillet, stemmetrænet og øvet danse. Blandt de godt 800 indsendte bud på vindersange har juryen udvalgt ti finalister. Der er dog ingen nordjyske finalister med. Showet sendes på DR1.
Mette Lindberg og Kristian Gintberg byder op til MGP-fest lørdag aften i Gigantium i Aalborg.